《梦中作》
宋代·陈观国

水声兮激激，云容兮茸茸。
千松拱绿，万荷奏红。
爰宅兹岩，以逸放翁。
屹万仞与世隔，峻一极而天通。
予乃控野鹤，追冥鸿，
往来乎蓬莱之宫。披海氛而一笑，
以观九州之同。

作者简介：陈观国，字用宾，永嘉（今浙江温州）人。与王英孙友，和周密、邓牧同时。事见《文东野语》卷一九、清乾隆《绍兴府志》卷五四。今录诗三首。